**โครงการประชุมสัมมนาเชิงปฏิบัติการเพื่อพัฒนาศักยภาพครูสู่การบูรณาการเรียนรู้**

**ตามแนวทางของประเทศฟินแลนด์ ในสถานศึกษาสังกัดองค์กรปกครองส่วนท้องถิ่น**

**ประจำปีงบประมาณ 2562 ครั้งที่ 2 ภาคใต้**

**-----------------------**

**1. หลักการและเหตุผล**

 ฟินแลนด์เป็นประเทศต้นแบบทางการศึกษาและวิจัยที่ได้รับการยกย่องว่ามีคุณภาพที่สุดแห่งหนึ่ง
ของโลก ความสําเร็จดังกล่าวไม่เพียงปรากฏอย่างเป็นรูปธรรมในโครงการประเมินผลนักเรียนนานาชาติ (PISA) และผลการสํารวจการจัดการเรียนการสอนระดับนานาชาติ (TALIS) ตลอดทศวรรษที่ผ่านมา หากยังสะท้อนออกมาในรูปแบบของความสุขในการสอนของครูและการเรียนรู้อย่างมีคุณภาพของผู้เรียน ดังจะเห็นได้ว่า งานสอนคืออาชีพในฝัน สําหรับคนรุ่นใหม่และหลักฐานการศึกษาวิจัยที่ต่างชี้ว่า นักเรียนฟินแลนด์มีความวิตกกังวลและความเครียดในการเรียนน้อยกว่านักเรียนจากประเทศอื่น (OECD, 2004, 2007) ด้วยเหตุนี้ฟินแลนด์จึงเป็นที่จับตามองท่ามกลางสายตาของนานาชาติทั้งในด้านแนวคิด การปฏิรูปการศึกษา ระบบฝึกหัดและพัฒนาคุณภาพครู โดยเฉพาะอย่างยิ่งแนวทางการจัดกระบวนการเรียนรู้อันเป็นเอกลักษณ์ อาทิ การออกแบบสภาพแวดล้อมการเรียนรู้ที่มีความสุขเป็นพื้นฐาน แนวคิดการเรียนรู้แบบร่วมมือ (cooperative learning) การเรียนรู้โดยใช้ปัญหาเป็นฐาน (problem-based learning) การเรียนรู้โดยคํานึงถึงความต้องการเฉพาะบุคคล (personalized learning) และการใช้เทคโนโลยีสนับสนุนการเรียนรู้อย่างเหมาะสม แม้ระบบการศึกษาจะจัดอยู่ในชั้นแนวหน้ามาโดยตลอด แต่ฟินแลนด์ก็ยังคงมุ่งพัฒนาและยกระดับรูปแบบการเรียนการสอนอย่างต่อเนื่องในทุกระดับ กรมส่งเสริมการปกครองท้องถิ่นตระหนักถึงความสําคัญของการปฏิรูปการเรียนรู้และการปรับเปลี่ยนกระบวนทัศน์การเรียนการสอน เพื่อที่จะให้ครูและนักเรียน **“กล้าที่จะเรียนรู้ ปรับวิธีเรียน เปลี่ยนวิธีสอน
สู่ทิศทางใหม่ของการศึกษาไทยในอนาคต”** จึงได้จัดโครงการประชุมสัมมนาเชิงปฏิบัติการเพื่อพัฒนาศักยภาพครู
สู่การบูรณาการเรียนรู้ตามแนวทางของประเทศฟินแลนด์ ในสถานศึกษาสังกัดองค์กรปกครองส่วนท้องถิ่น ประจำปีงบประมาณ 2562 ครั้งที่ 2 ภาคใต้ เพื่อแลกเปลี่ยนเรียนรู้แนวปฏิบัติที่ดีในการส่งเสริมการเรียนรู้ เพื่อการพัฒนาผู้เรียนในฐานะทรัพยากรบุคคลให้สอดคล้องกับบริบท และความต้องการของประเทศ การเสริมทักษะที่จําเป็นแก่ผู้เรียนในการรับมือกับความเปลี่ยนแปลงในโลกแห่งอนาคต

**2. วัตถุประสงค์**

 2.1 เพื่อสร้างแรงบันดาลใจ เปิดมุมมองและประสบการณ์ใหม่ด้านกระบวนทัศน์การเรียนรู้ (Learning Mindset) การเรียนรู้ที่สอดคล้องกับความต้องการเฉพาะบุคคล (Personalized Learning) การสร้างชุมชนแห่งการเรียนรู้ (Learning Community) การออกแบบการเรียนรู้และนวัตกรรมการเรียนรู้ต่าง ๆ (Learning Design)
เพื่อนํามาพัฒนารูปแบบการเรียนการสอนในห้องเรียน ให้สอดคล้องกับทิศทางแนวโน้ม (Trend) ทางการศึกษา
แห่งอนาคต

 2.2 เพื่อแลกเปลี่ยนเรียนรู้ประเด็นปัญหา การจัดการเรียนการสอน และแนวปฏิบัติด้านการจัดกระบวนการและสภาพแวดล้อมการเรียนรู้มุ่งเปลี่ยนแปลงจากครูผู้สอนสู่การเป็นโค้ชการเรียนรู้ และเปลี่ยนจากผู้เรียนในชั้นเรียนสู่การเป็นนักเรียนรู้ตลอดชีวิต

 /**3. เป้าหมาย** ...

-2-

**3. เป้าหมาย**

 **3.1 ด้านปริมาณ**

 - ครูปฏิบัติการสอน และบุคลากรทางการศึกษา ของสถานศึกษาสังกัดองค์กรปกครอง
ส่วนท้องถิ่นในพื้นที่ 14 จังหวัดภาคใต้ จำนวน 200 คน ประกอบด้วยจังหวัดกระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ยะลา ระนอง สงขลา สตูล และสุราษฎร์ธานี

 **3.2 ด้านคุณภาพ**

 - ครูปฏิบัติการสอน และบุคลากรทางการศึกษาสังกัดองค์กรปกครองส่วนท้องถิ่น มีความรู้ ความเข้าใจ ระบบและแนวทางการจัดการศึกษาของประเทศฟินแลนด์ และสามารถนำมาบูรณาการการจัดการเรียนการสอน และนำไปประยุกต์ใช้เป็นแนวทางในการจัดการศึกษาท้องถิ่นให้มีคุณภาพและมาตรฐานยิ่งขึ้น

***4. วิธีดำเนินการ***

 **๔.๑ หลักสูตรการประชุม**

 ดำเนินโครงการประชุมสัมมนาเชิงปฏิบัติการเพื่อพัฒนาศักยภาพครูสู่การบูรณาการเรียนรู้ตามแนวทางของประเทศฟินแลนด์ ในสถานศึกษาสังกัดองค์กรปกครองส่วนท้องถิ่น ในกรณีที่มีกลุ่มเป้าหมาย
เข้าร่วมการประชุมไม่ครบตามจำนวนหรือมากกว่าจำนวนที่กำหนด ให้ผู้จัดการประชุมสามารถจัดประชุมได้ตามที่เห็นสมควร

 **4.2 วิธีการประชุม**

 4.2.1 การบรรยาย อภิปราย ให้ความรู้ และเอกสารประกอบตามหัวข้อที่กำหนด

 4.2.2 แบ่งกลุ่มฝึกปฏิบัติกิจกรรมแลกเปลี่ยนเรียนรู้ การจัดทำสื่อการเรียนการสอน และสาธิตการจัดการเรียนการสอนตามแนวทางฟินแลนด์โดยมีนักเรียนเข้าร่วมสาธิต ฝึกทักษะกระบวนการคิด การแก้ไขปัญหาความไว้วางใจ ความร่วมมือ

 4.2.3 วิทยากรผู้ทรงคุณวุฒิจากสถานเอกอัครราชทูต ณ กรุงเฮลซิงกิ คณะครูจากโรงเรียน
เทศบาลเมืองวิห์ติ (Vihti) ประเทศฟินแลนด์ และวิทยากรประจำกลุ่มจากกรมส่งเสริมการปกครองท้องถิ่น

**๕. ระยะเวลาดำเนินการ**

 ระหว่างวันที่ 8 - 12 กันยายน 2562

**๖. สถานที่ดำเนินการ**

 ณ โรงแรมรอยัลภูเก็ต ซิตี้ อำเภอเมืองภูเก็ต จังหวัดภูเก็ต

**7. หน่วยงานที่รับผิดชอบ**

 กลุ่มงานส่งเสริมการจัดการศึกษาท้องถิ่น

 กองส่งเสริมและพัฒนาการจัดการศึกษาท้องถิ่น

 กรมส่งเสริมการปกครองท้องถิ่น

**8. งบประมาณดำเนินการ**

 8.1 จากงบประมาณรายจ่ายประจำปีงบประมาณ พ.ศ. 2562 แผนงานบูรณาการยกระดับคุณภาพการศึกษาและการเรียนรู้ให้มีคุณภาพ เท่าเทียมและทั่วถึง ภายในวงเงิน 2,023,100 บาท (สองล้าน-
สองหมื่นสามพันหนึ่งร้อยบาทถ้วน) รายละเอียดตามประมาณการแนบท้าย

 / 9 ผลที่คลาดว่า...

-3-

**9. ผลที่คาดว่าจะได้รับ**

 9.1 ครูและบุคลากรทางการศึกษาสังกัดองค์กรปกครองส่วนท้องถิ่นมีความรู้ ความเข้าใจ ระบบและแนวทางการจัดการศึกษาของประเทศฟินแลนด์ ได้รับประสบการณ์ใหม่ด้านกระบวนทัศน์การเรียนรู้ การเรียนรู้ที่สอดคล้องกับความต้องการเฉพาะบุคคล การสร้างชุมชนแห่งการเรียนรู้ การออกแบบการเรียนรู้และนวัตกรรมการเรียนรู้ต่างๆ การสาธิตการจัดการเรียนการสอน เพื่อนำไปพัฒนารูปแบบการเรียนการสอนในห้องเรียนให้มีคุณภาพและมาตรฐานสอดคล้องกับทิศทางแนวโน้มทางการศึกษาแห่งอนาคต

 9.2 ครูได้แลกเปลี่ยนเรียนรู้ประเด็นปัญหา การจัดการเรียนการสอน และแนวปฏิบัติด้านการจัดกระบวนการและสภาพแวดล้อมการเรียนรู้มุ่งเปลี่ยนแปลงจากครูผู้สอนสู่การเป็นโค้ชการเรียนรู้ และเปลี่ยนจากผู้เรียนในชั้นเรียนสู่การเป็นนักเรียนรู้ตลอดชีวิต

---------------------------